Grace Kwiyucwiny

Grace Freedom Kwiyucwiny, ko kuma Grace Kwiyucwiny, 'yar siyasa ce 'yar ƙasar Uganda wacce ke aiki a matsayin Ministar Arewacin Uganda a majalisar ministocin Uganda. An naɗa ta a wannan matsayi a ranar 6 ga watan Yuni 2016.  Ta kuma kasance mace 'yar majalisa mai wakiltar gundumar Zombo. 

 Tarihi da ilimi 
An haife ta ne a gundumar Zombo, yankin Yammacin Kogin Nilu, a yankin Arewacin Uganda.
Ta halarci Makarantar Firamare ta Lower Zombo da Makarantar 'Yan Mata ta Warr don samun Takardun Ilimi na Uganda (UCE), kafin ta koma Makarantar ’Yan Mata ta Tororo don neman Advanced Certificate of Education Uganda (UACE).
Ta yi karatu a jami'ar Makerere inda ta kammala karatun digiri na farko a fannin kimiyyar zamantakewa da difloma a fannin gudanarwa da kuma Master of Business Administration.

 Aiki 
Ita shugabar al'umma ce mai himma a gundumarta, musamman a tsakanin mata. Ta taɓa zama shugabar kungiyar mata ta Nebbi. Tun da farko ta tsaya takarar kujerar mata ta Nebbi a majalisar dokoki kuma ta sha kaye. Ta sake tsayawa takara a gundumar Zombo, bayan da gundumomin biyu suka rabu kuma ta yi nasara a shekarar 2011.  An sake zaɓen ta a shekarar 2016. Ta sha kaye a zaɓen shekara ta 2020 a matsayin wakiliyar mata a majalisar dokokin Uganda na gundumar Zombo.  Ita ce 'yar majalisar mazaɓar Mata ta farko da gundumar Zombo ta zabo, tun bayan da aka sassaka ta daga gundumar Nebbi a shekarar 2009.  A ranar 6 ga watan Yuni 2016, an naɗa ta Ƙaramar Ministar Arewacin Uganda. 

 Ayyuka 
Ɗaya daga cikin ayyukan da aka miƙa mata a matsayin ƙaramar ministar Arewacin Uganda, shi ne zaɓen da ta yi a cikin kwamitin da zai binciki zargin sace dajin Zoka da ke gundumar Adjumani. Tawagar mutum huɗu, Firayim Minista Ruhakana Rugunda ne ya zaɓa, kuma Mary Karooro Okurut, ministar ayyuka na majalisar ministoci a ofishin Firayim Minista ne ke shugabanta. Sauran mambobin sun haɗa da Betty Midi, ministar filaye, gidaje da raya birane da Sam Cheptoris, ministan ruwa da muhalli. 

 Duba kuma 

 Majalisar ministocin Uganda
 Majalisar Uganda

 Manazarta 

Rukuni:Rayayyun mutane